CORESPONDENȚĂ DE LA PARIS Povara meciurilor directe
Coco Gauff a intrat pe teren cu povara celor 10 înfrângeri anterioare suferite împotriva polonezei Swiatek, iar evoluția sa de joi a arătat din plin că americanca suferă deja de un complex numit Iga. Victoria liderei WTA nu poate fi pusă la îndoială (6-2, 6-4), cu toate că americanca a avut o sclipire în setul al doilea care putea măcar prelungi semifinala de la Roland Garros, dar a fost trădată de serviciu.